42. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 128587/1644/543 της 21/30 Ιουν.  1979 (ΦΕΚ Β΄ 580) Περί κυκλοφορίας οχημάτων φερόντων απορροφητήρα φορτοεκφορτώσεως σιτηρών και ανηκόντων στις Ενώσεις Γεωργικών Συνεταιρισμών. Έχοντας υπόψη: 1.Τις διατάξεις του άρθρ. 2 του Κ.Ο.Κ. (νόμ. 614/77), δια των οποίων κατατάσσονται στην κατηγορία των αγροτικών μηχανημάτων οι μηχανές εκτελέσεως γεωργικών εργασιών, όπως οι χορτοκοπτικές, οι χορτοδετικές κλπ. 2.Τα άρθρ. 84 και 88 του Κ.Ο.Κ. που αναφέρονται στην ταξινόμηση, απογραφή και χορήγηση αδειών κυκλοφορίας των αγροτικών μηχανημάτων. 3.Την υπ’ αριθ. 168619/1698/10.1.1978 απόφασή μας περί κυκλοφορίας απορροφητήρων (πνευματικών μεταφορέων) φορτοεκφορτώσεως σιτηρών φερομένων επί αυτοκινήτων ανηκόντων σε κατόχους θεραλωνιστικών συγκροτημάτων. 4.Το έγγραφο της ΠΑΣΕΓΕΣ, αριθ. 1648/4490/5.6.1979, με το οποίο ζητείται η επέκταση του μέτρου της ανωτέρω αποφάσεως και για τις Ενώσεις Γεωργικών Συνεταιρισμών. 5.Την ανάγκη εφαρμογής του ανωτέρω μέτρου για την μείωση του κόστους διακινήσεως των σιτηρών και την εξοικονόμηση εργατικών χειρών, αποφασίζουμε: 1.Εγκρίνουμε τη χορήγηση αδειών κυκλοφορίας οχημάτων φερόντων απορροφητήρες φορτοεκφορτώσεως σιτηρών που ανήκουν στις Ενώσεις Γεωργικών Συνεταιρισμών. 2.Κατά τα λοιπά ισχύουν οι ίδιοι όροι και προϋποθέσεις εγκρίσεως και κυκλοφορίας που περιλαμβάνονται στην υπ’ αριθ. 168619/1698/10.1.78 Υπ. απόφαση. 3.Σε περίπτωση κυκλοφορίας οχήματος της ανωτέρω κατηγορίας χωρίς το μηχανισμό φορτοεκφορτώσεως ή για άλλο σκοπό θα αφαιρείται η άδεια κυκλοφορίας οριστικά. 4.Η οδήγηση των ανωτέρω οχημάτων θα γίνεται με άδεια οδηγήσεως φορτηγού αυτοκινήτου. 